ŽENE U BIH NOVINARSTVU

**- nasilje nad novinarkama -**

Studentica: Nejra Džaferagić

Broj indeksa: 885 K II

Predmet: Istraživačko novinarstvo

Dok se priča o demokratiji, u bosanskohercegovačkim medijima još uvijek vladaju arhaični i tradicionalni odnosi. Napadi postaju svakodnevnica. Na osnovu izvještaja iz 2017. godine, Linija za pomoć novinarima u periodu od 2014. godinezabilježila jeoko 50 napada na novinarke.Novinarke su izložene verbalnim i fizičkim napadima.

**Primjeri napada od strane političara, policije i javnosti su mnogobrojni.**

Napadi na novinarke su u porastu u cijelom svijetu,pa tako i u BiH. Evropska povelja o slobodi štampe u članu 3 kaže “pravo novinara i medija na prikupljanje informacija ne smije biti predmet prijetnji, ograničenja ili kažnjavanja“, dok u članu 5 se kaže da su države dužne osigurati odbranu novinara i drugog redakcijskog osoblja od maltretiranja i fizičkih napada.

U državi kakva je Bosna i Hercegovina oni koji treba da štite javnost, zapravo dovode do ugrožavanja iste. Tako imamo primjere napada policije na medije. Na protestima demobilisanih boraca koji su bili održani ispred zgrade Parlamenta FBiH ove godine, novinarka Radija Slobodne Evrope, Marija Arnautović doživjela je napada od policajaca. Novinarskoj ekipi je bilo zabranjeno snimanje uz prijetnju batinama. Na meti policije Republike srpske je i novinarka Milanka Kovačević. Šef policije u Trebinju podnio je tužbu sudu, te joj poručio **„ Ne idi sama u mrak“.** Također je dobivala prijetnje smrću zbog svoga svakodnevnog izvještavanja.

OSCE je izdao smjernice za postupanje policije prema novinarima. Ona naglašava da “Novinari imaju pravo fotografisati, snimati, praviti bilješke, posmatrati, raditi intervjue i/ili praviti izvještaje a da pri tom ne moraju tražiti dozvolu od vlasti ili policije.“

Milorad Dodik je u javnosti poznat kao osoba koja je često dolazila u sukob sa medijima. Tako imamo primjere kada je Dodik vrijeđao novinarka Arijana Saračević-Helać s riječima **„Vidi se da ste pristojni, mada lijepo ne izgledaš, šta ti mogu“.**U maju 2014. napao je i novinarku Ljiljanu Faladžić-Jekić , s riječima: **“Bježi odavde, nosi taj mikrofon”** .Također je2015. na press konferenciji napao novinarku Gordanu Katanu te joj rekao **„Dolazite iz medija koji je takav i dolazite, naravno, iz naroda koji je takav“.** Ovim činom prekršena su tri zakona. Prekršen je Zakon o ravnopravnosti spolova, Zakon o zabrani diskriminacije BiH kao i Krivični zakon Republike Srpske koji zabranjuje širenje međunacionalne mržnje.

Reakcija BH novinara nije izostala: *„Ovo nije prvi slučaj osionog ponašanja kojim Milorad Dodik sprečava novinare i novinarke da u miru i dostojanstveno obavljaju svoj posao, pri tom kršeći osnovne postulate slobode, demokratije i ljudskih prava, ali i rušeći ugled institucije Predsednika RS. Kao predsjednik jedne od vodećih političkih stranaka u BiH, Dodik je napadom na koleginicu Gordanu Katanu, dan uoči početka zvanične predizborne kampanje, jasno stavio do znanja kakav tretman novinari u ovoj zemlji mogu očekivati u narednim danima, kao i to u kojoj mjeri će on lično poštovati kodeks ponašanja političara koji je prihvatio.“*

Naravno, ovo je samo jedan od primjera gdje se “ugroženi“ političari okreću napadima, a vrlo često i tužbama. Novinarkama u BiH prijeti opasnost i od kriminalnih i političkih centara moći.

Novinarka N1 televizije Adisa Imamović, doživjela je lakše tjelesne povrede tokom napada od pripadnika Ravnogorskog četničkog pokreta u Višegradu.Godine 2012. također je napadnuta novinarka Štefica Galić u Ljubuškom. Žena koja ju je fizički napala dobila je uslovnu sankciju tri mjeseca i novčanu kaznu u iznosu od 600 KM.

Imamo čak primjere kada mediji napadaju novinarke. Žestok napada je doživjela Paulina Janusz, autorica teksta „Građani u službi građana, mediji u službi ničega“. Face TV je emitovala prilog „Ono se zove Paulina“ , koji je kasnije povučen sa Youtuba. Emisija je pokrenula govor mržnje i prijetnje. Novinarka je morala privremeno napustiti BiH.

Ovi napadi su popraćeni određenim reakcijama od strane Vijeća za štampu i BH novinara.

BH novinari su osudili napad i na novinarku Adisu Imamović. *„UO BH novinara smatra nedopustivim fizičko zlostavljanje novinara i onemogućavanje snimanja na javnom događaju od značaja za građane BiH, koji je u sebi nosio elemente visokog rizika i na kojem su nošeni profašistički simboli i veličani pripadnici četničkog pokreta iz II svjetskog rata. Posebno je zabrinjavajuća činjenica da organizatori ovog skupa i nadležne policijske jedinice nisu poduzele potrebne mjere sigurnosti niti su na zakonit način zaštitili novinare u trenutku kada su ih fizički napadali. Oni su čak pokušali zataškati cijeli slučaj kroz izjave da je okupljanje „prošlo bez ikakvog incidenta“. „*

Međutim, da li je samo to dovoljno?Iz Udruženja BH novinara, saopšteno je da u Bosni i Hercegovini veliki broj fizičkih napada, pokušaja ubistava, te kršenja prava na izražavanje još uvijek nisu pravno riješena. Vanjski napadi na novinarke su javni i za taj način zabilježeni te podijeljeni sa javnosti. Pitanje je šta se dešava u unutrašnjosti redakcija. Taj prostor je uglavnom zatvoren za javnost i veoma je teško doći do infomacija o svakodnevnoj situaciji i položaju novinarki.Prema podacima Agencije za statistiku BiH drastičan je pad zaposlenih novinarki na televizijskim i radijskim stanicama. Od 2013. do 2017. godine taj broj je manji za 20%. Razlog ovakvog padasigurno možemo naći i u svakodnevnim pristicima i nasilju s kojima se susreću novinarke.

Anketa koja je urađena za potrebe ovog istraživanja, sadržavala je 144 ispitanika. Anketa je rađena na društvenim mrežama, na osnovu slučajnog uzorka ispitanika. Odgovori na pitanja su bili iznenađujuće pozitivni.Na pitanje da li je novinarstvo posao za ženu, te da li žena novinarka može jednako dobro raditi posao kao muškarac novinar, odgovori su bili stopostotno DA. Pitanje „da li novinarke teže nalaze sagovornike/ce“,19% ispitanika je odgovorilo“ često“, dok je oko 60% odgovorilo „ rijetko“, a 25% je odgovorilo „ nikad“. O zastupljenosti žena u bosanskohercegovačkom novinarstvu, 24% ispitanika je odgovorilo da je zastupljenost mala, dok ječak 77% odgovorilo da jezastupljenost velika.Cilj ankete je bio utvrditi koliko javnost zapravo primjećuje novinarke, te da li ih u medijskom prostoru smatraju ravnopravnima. Novinarke su postale aktivni sudionici društva.

**Evira Jukić, novinarka Mediacentra** na upit o nasilju nad novinarkama kaže da je nasilje itekako prisutno. Situacije u kojima se ona nalazila po njenim riječima, nisu ugodne, ali ih prihvata kao sastavni dio posla. Nije bila fizički napadana, ali je bila u situacijama da joj sagovornik indirektno prijeti zbog pitanja koja postavlja, ili da je omalovažavaju različitim komentarima. Sve to nije ugodno, ali to, u stvarnosti i društvu u kakvom živimo, prihvata kao sastavni dio posla.

Na pitanje da li je imala problem u komunikaciji sa sagovornicima/cama, da joj nisu željeli odgovoriti na postavljena pitanja, jer je žena, Jukić kaže da se često dešava da one koje kontaktira ne žele odgovoriti, iz različitih razloga, te da vjeruje da je to za sve novinare svakodnevna borba. Borba na koju su navikli.

*„U ovom poslu pokušavam da razmišljam o pričama koje radim, ali ne mogu da ne primijetim da je nekada zaista upravo tako – sagovornici su se znali odnositi prema meni i mojim kolegicama kao “čija si ti, mala”, zato što je to najlakši način da se pokuša diskreditovati novinarka samo zato što je žena.“*

Kao i u svijetu tako i kod nas zabilježen je porast žena u novinarstvu, međutim na uredničkim pozicijama i dalje su muškarci! Zadatak medija je borba za transparentnost javne vlasti, te praktikovanje etičkih načela profesije. Također, njihov zadatak je da stvore ravnopravan odnos između novinara i novinarki. Nedostatak solidarnosti dovodi do još većih problema unutar same profesije. Zakonske i regulatorne norme dobar su osnov za poštivanje medijskih sloboda, ali bosanskohercegovački mediji svakodnevno se susreću sa raznim poteškoćama. Pored napada tu je i učestalo pokretanje tužbi za klevetu, koje dodatno finansijski iscrpljuju medijske kuće.Veliki je problem korupcija u medijima. Novinarke su okružene ljudima koji će učiniti sve da informacije budu prenesene javnosti onako kako je njima u interesu, te na taj način se suočavaju i sa problemima unutar redakcija. Današnje stanje medija u BiH nije pohvalno. Od loših uslova rada do niskih plata, u takvim uvjetima novinarke nailaze na ogromne problem, te odustaju od same profesije.

Pitanje je koliko je novinarstvo u BiH zaista objektivno s obzirom na to u kakvim se sve situacijama nalazi. Razvoj online portala doveo je do povećanja govora mržnje na internetu. Prisutan je veliki broj anonimnih komentara na društvenim mrežama koje daju priliku da se i na ovaj način vrše nasilje. Sigurnost novinarki je jedna od temeljnih sloboda medija i bez te sigurnosti cjelokupna profesija je ugrožena! U situacijama kada su novinarke ugrožene, pored udruženja i nadležnih službi, vrlo je važno i da javnost reaguje. Kada javnost i mediji u BiH budu radili zajedno , za bolje sutra, tek tada će se moći reći da je smanjen utjecaj politike, napada političara i općenito napada od javnosti. Tek tada dolazi do velikih promjena.

Izvori:

<http://ba.n1info.com/Video/Info/a217341/Novinarka-RSE-o-napadu-policajca.html>

<http://www.zurnal.info/novost/21440/nacelniku-pu-trebinje-smeta-novinarka-milanka-kovacevic>

<http://www.ibalkan.net/2018/08/28/mile-dodik-bez-srama-prijeti-novinarima-vrijedja-ih-stavlja-im-mete-na-celo-a-sad-bi-da-pruza-laznu-zastitu>

<https://bhnovinari.ba/bs/2012/09/07/bh-novinari-i-linija-za-pomo-novinarima-najotrije-osuuje-verbalni-napad-predsjednika-republike-srpske-milorada-dodika-na-novinarku-gordanu-katanu/>

<https://bhnovinari.ba/bs/2018/07/27/osuda-napada-na-novinarske-ekipe-klixa-i-al-jazeera-balkans/>

<https://bhnovinari.ba/bs/2016/03/14/osuda-napada-na-novinarske-ekipe-n1-i-ftv/>

<http://www.media.ba/bs/magazin-novinarstvo/kolege-iz-regije-solidarno-uz-paulinu-janusz>

<http://www.media.ba/bs/magazin-novinarstvo/ne-drze-nas-vise-u-strahu-drze-nas-na-nisanu>

Emisija „60 minuta“; Ljiljana Faladžić-Jekić <https://www.youtube.com/watch?v=c8Q1WEbUJu8>

TV1; Gordana Katana <https://www.youtube.com/watch?v=Tsd6xMuNISc>

Agencija za statistiku BiH <http://www.bhas.ba/tematskibilteni/CUL_00_2017_Y1_0_BS.pdf>

Anketa <https://docs.google.com/forms/d/1boW9rGVlLoGO_-iNaIPwlcnWd9NZSwwPK6TUTwHoz2w/edit?fbclid=IwAR3swbrOV-ufuF2E_zf5x-86DFJVI81OwCIgkcmYL6uE3QRQrBbV8FJ5HWc#responses>